 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 28. novembrī Nr. 700**

(protokols Nr. 24, 23. p.)

**Par zemes ierīcības projekta izstrādes nosacījumu apstiprināšanu zemes vienības ar kadastra apzīmējumu 70580160016 sadalīšanai, kas atrodas Meirānos, Indrānu pagastā, Madonas novadā un daļas zemes vienības iegādi notekūdeņu attīrīšanas iekārtas izbūvei**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2024. gada 25. oktobrī ar reģ. Nr. 2.1.3.6/24/1389) ar lūgumu izsniegt zemes ierīcības projekta izstrādes nosacījumus nekustamā īpašuma “Meldri” (kadastra numurs 70580160016) zemes vienības ar kadastra apzīmējumu 70580160016 sadalīšanai divās daļās, kur daļu zemes vienības aptuveni 0,01 ha platībā Madonas novada pašvaldība iegādātos, lai īstenotu notekūdeņu attīrīšanas iekārtas izbūvi šajā zemes gabalā un slēgtu vienošanos, kas paredz, ka visus izdevumus, kas saistīti ar zemes gabala ar kadastra apzīmējumu 70580160016 sadalīšanu (zemes ierīcības projekta izstrādes un īstenošanas izmaksas, jauna nekustamā īpašuma izveide) sedz Madonas novada pašvaldība.

Nekustamā īpašuma “Meldri” (kadastra numurs 70580160016) zemes vienības ar kadastra apzīmējumu 70580160016 (turpmāk tekstā – Īpašums) kopējā platība ir 2,8 ha. Atbilstoši Indrānu pagasta teritorijas plānojumam īpašumam noteikta funkcionālā zona lauku zemes (L2). Saskaņā ar Lubānas novada teritorijas plānojuma Teritorijas izmantošanas un apbūves noteikumu 3.2.9. apakšnodaļā minēto jaunveidojamās zemes vienības minimālā platība ir 0,5 ha, savukārt, 4.5.6. apakšpunktu, kas nosaka, ka “*Minimālā jaunveidojamā zemes vienības platība un apbūves raksturīgais rādītājs (būvju maksimālais augstums metros) nav attiecināms uz inženiertehniskās apgādes tīkliem un būvēm”* un saskaņā ar Ministru kabineta noteikumu Nr. 326 “Būvju klasifikācijas noteikumi” pielikumu – notekūdeņu attīrīšanas būves klasificējas kā cauruļvadu, sakaru un elektropārvade līnijas, līdz ar ko pieļaujama Īpašuma sadalīšana mazākās zemes vienībās, kā to paredz Lubānas novada teritorijas plānojuma Teritorijas izmantošanas un apbūves noteikumi.

Pašvaldību likuma 10. panta pirmās daļas 16. punkts nosaka, ka *tikai pašvaldības dome var lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu*.

Zemes ierīcības likuma 5. panta 1. punkts nosaka to, ka *zemes ierīcības projektu ierosina zemes īpašnieks vai vairāki īpašnieki attiecībā uz saviem īpašumiem vai būvju īpašnieki pēc saskaņošanas ar zemes īpašniekiem, ja būves atrodas uz svešas zemes un ir patstāvīgi īpašuma objekti*, līdz ar ko nepieciešams slēgt vienošanos starp zemes vienības ar kadastra apzīmējumu 70580160016 īpašnieku un Madonas novada pašvaldību, lai uzsāktu zemes ierīcības projekta izstrādi.

Ņemot vērā augstāk minēto un pamatojoties uz Pašvaldību likuma 10. panta pirmās daļas 16. punktu, un Zemes ierīcības likuma 5. panta 1. punktu, ņemot vērā 13.11.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. **Apstiprināt** zemes ierīcības projekta izstrādes nosacījumus (1. pielikums) zemes vienības ar kadastra apzīmējumu 70580160016 sadalīšanai divās daļās.
2. **Iegādāties** daļu zemes vienības 0,01 ha platībā (platība precizējama pēc zemes kadastrālās uzmērīšanas) (1.pielikums 1.attēls) par EUR 300,00, kas paredzēta notekūdeņu attīrīšanas iekārtas izbūvei.
3. **Uzdot** Madonas novada pašvaldības Juridiskajai un personāla nodaļai **noslēgt** vienošanas starp zemes īpašnieku un Madonas novada pašvaldību par nepieciešamo darbu veikšanu un izmaksu segšanu zemes vienības ar kadastra apzīmējumu 70580160016 sadalīšanai, izstrādājot zemes ierīcības projektu.

Domes priekšsēdētājs A. Lungevičs

*Dzelzkalēja 28335803*